Eftir að hafa setið fundi fram eftir degi og síðan hitt blaðamann frá Le Monde ákváð ég að skreppa austur í Fljótshlíð . Hann sagði hag blaðsins vissulega hafa þrengst eins og annarra prentmiðla en blaðið stæði enn vel fyrir sínu . Í morgun hlustaði ég á viðtal Sveins Helgasonar á Morgunvakt rásar 1 við Styrmi Gunnarsson , ritstjóra Morgunblaðsins , í tilefni af því , að ritstjórnarskrifstofur blaðsins eru fluttar í Hádegismóa . Spurning er , hvort Baugsmenn líta á þessa einkunn Dagsbrúnar í Danmörku sem ögrun í sinn garð , eins og þeir gera hér . Heyrði í 22.00 fréttum sjónvarps ríkisins , að þar eru menn þeirrar skoðunar , eftir að hafa lesið skýrslu bandaríska sendiráðsins , að einhver vafi leiki á því , hvernig staðið er að baráttu gegn mansali hér á landi og hvaða ráðuneyti koma þar að málum . Afskipti af hálfu ráðuneyta ráðast af þeim aðgerðum , sem gripið er til hverju sinni , ef um félagsleg úrræði er að ræða eða spurningu um atvinnuleyfi snertir það félagsmálaráðuneyti ef um lögreglumál eða refsimál er að ræða kann dóms - og kirkjumálaráðuneytið að koma við sögu . Mansal var rætt á alþingi á liðnum vetri í tengslum við frumvörp , sem ég flutti og í umræðum um breytingu á almennum hegningarlögum sagði Bjarni Benediktsson , formaður allsherjarnefndar , meðal annars : „ Hér er mansalið gert að umtalsefni . Eins og hv. þingmaður veit höfum við á umliðnum árum innleitt í refsilöggjöfina sérstök ákvæði til þess að sporna við mansali . Það hefur verið gripið til sérstakra aðgerða og eins og hv. þingmaður réttilega benti á tengist mansalið yfirleitt skipulagðri glæpastarfsemi . Skipuleg glæpastarfsemi er einmitt nákvæmlega sama orðið og notað er í öðru frumvarpi sem liggur hér fyrir þinginu þar sem fjallað er um greiningardeildir . Það hefur aldeilis heyrst hljóð frá stjórnarandstöðunni vegna greiningardeildanna sem einmitt er ætlað að rannsaka skipulagða glæpastarfsemi og skila áhættumati út af þeim . En miðað við þau orð sem hér féllu um nauðsyn þess að berjast gegn skipulagðri glæpastarfsemi treysti ég því að hv. þingmaður hafi ekki út á það að setja að ríkislögreglustjóra verði veittar auknar heimildir til að gera það áhættumat sem þarf til að sporna við þeim vanda sem skipuleg glæpastarfsemi er , hvort sem þar er um að ræða fíkniefni , mansal eða aðra starfsemi sem flýtur yfir landamæri og við höfum orðið vör við í auknum mæli hér á landi . " Ég sagði í viðtali við Fréttablaðið , sem bar ummæli í skýrslu bandaríska sendiráðsins undir mig , en þar er meðal annars lagt mat á skoðun mína á mansali , að enginn frá sendiráðinu hefði rætt þessi mál við mig og ég skildi ekki hvernig unnt væri að álykta á þann veg um afstöðu mína og gert væri í skýrslunni . Ég hef ekki lesið skýrsluna og mér heyrðist á fréttum sjónvarpsins í kvöld , að ég þyrfti að minnsta kosti ekki að gera það , til að fræðast neitt um verkaskiptingu á þessu sviði innan stjórnarráðsins . Ég hef lagt á það áherslu , að lögreglan fái sem best tæki og heimildir til að takast á við mansal og annað , sem tengist skipulagðri glæpastarfsemi . Þar skiptir greining og mat á áhættu miklu .